บันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 2 ครั้งที่ 1 ประจำปี 2561

วันที่ 15 พฤษภาคม 2561

ณ ห้องประชุมสภาองค์การบริหารส่วนตำบลโป่งนก

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสำลี เศรษฐาวงษ์ | รองประธานสภาฯ | สำลี เศรษฐาวงษ์ |  |
| 2 | นางจงจิต อุดมชัย | สมาชิกสภา หมู่ที่ 1 | จงจิต อุดมชัย |  |
| 3 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 4 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 5 | นายธนัตถ์ ภิรมย์ภักดี | สมาชิกสภา หมู่ที่ 3 | ธนัตถ์ ภิรมย์ภักดี |  |
| 6 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 7 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 8 | นางสาวนภาภรณ์ แสงชนะ | สมาชิกสภา หมู่ที่ 4 | นภาภรณ์ แสงชนะ |  |
| 9 | นายบุดดี โพธิ์จันทร์ | สมาชิกสภา หมู่ที่ 5 | บุดดี โพธิ์จันทร์ |  |
| 10 | นายสัญญา บัวสอน | สมาชิกสภา หมู่ที่ 5 | สัญญา บัวสอน |  |
| 11 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 12 | นายประยุทธ์ อุชี | สมาชิกสภา หมู่ที่ 6 | ประยุทธ์ อุชี |  |
| 13 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 14 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 15 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 16 | นายศักดา ไชยตะลุน | สมาชิกสภา หมู่ที่ 9 | ศักดา ไชยตะลุน |  |
| 17 | นายสวี สูงขุนทด | สมาชิกสภา หมู่ที่ 9 | สวี สูงขุนทด |  |
| 18 | นางสมพร สาจันทร์ | สมาชิกสภา หมู่ที่ 10 | สมพร สาจันทร์ |  |
| 19 | นางสีเขียว เดียนกระโทก | สมาชิกสภา หมู่ที่ 10 | สีเขียว เดียนกระโทก |  |
| 20 | นายสอิ้ง อ่อนศรี | สมาชิกสภา หมู่ที่ 11 | สอิ้ง อ่อนศรี |  |
| 21 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 22 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 23 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 24 | นางสำราญ ผุยดี | สมาชิกสภา หมู่ที่ 13 | สำราญ ผุยดี |  |
| 25 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 26 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 27 | นายอภิชัย คะเซ็นแก้ว | ประธานสภาฯ | อภิชัย คะเซ็นแก้ว |  |
| 28 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 29 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

รายชื่อผู้เข้าร่วมประชุม

|  |  |  |  |  |
| --- | --- | --- | --- | --- |
| ที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1 | นายณัฐวัฒน์ ด้ายรินรัมย์ | นายก อบต.โป่งนก | ณัฐวัฒน์ ด้ายรินรัมย์ |  |

จำนวนผู้มาประชุม 27 คน

จำนวนผู้ไม่มาประชุม 1 คน

จำนวนผู้เข้าร่วมประชุม 1 คน

เริ่มประชุมเวลา 10.00 น

เมื่อถึงเวลานัดการประชุมเลขานุการสภาฯ เชิญสมาชิกสภาเข้าห้องประชุมเพื่อตรวจนับจำนวนผู้เข้าประชุม และได้เชิญประธานสภาดำเนินการประชุมต่อไป

**ระเบียบวาระที่ 1 เรื่องประธานแจ้งให้ที่ประชุมทราบ**

นายอภิชัย คะเซ็นแก้ว

ประธานสภา กล่าวเปิดประชุมสภาสมัยสามัญ ที่ 2 ครั้ง 1 ประจำปี 2561

ว่าที่ รต.โฆสิต ตั้งตรงไพโรจน์

เลขานุการสภา การประชุมสภาฯ สมัยสามัญ ที่ 2 ครั้งที่ 1 ประจำปี 2561 สภาได้มีเรื่องที่จะต้องพิจารณา

และปรึกษาหารือด้วยกัน 2 เรื่องคือ เรื่องการพิจารณาจ่ายขาดเงินสะสม ประจำปี 2561

เรื่องการพิจารณาข้อบัญญัติการควบคุมการเลี้ยงหรือปล่อยสัตว์ พ.ศ.2561 และรายงาน การติดตามประเมินผลแผนพัฒนาท้องถิ่น 4 ปี ประจำปี 2561 – 2564 รอบเดือนเมษายน 2561 ซึ่งจะได้พิจารณาระเบียบวาระต่อไป ในระเบียบวารที่ 1 มีเรื่องที่จะแจ้งให้ที่ ประชุมทราบดังนี้

- เทศกาลทุ่งดอกกระเจียวบาน ประจำปี 2561 อำเภอเทพสถิตกำหนดพิธีเปิดเทศกาลทุ่ง ดอกกระเจียว ประจำปี 2561 ในวันที่ 16 มิถุนายน 2561 นายอำเภอเทพสถิตได้มีนโยบาย ให้ทุกตำบลได้จัดขบวนบุพชาติ และให้สมาชิกสภาฯ ทุกท่านเข้าร่วมขบวนแห่รวมถึงให้ จัดเตรียมนางรำตำบลละ 50 คน การแต่งกายให้ใส่เสื้อสีขาว กระผมจะมีหนังสือแจ้ง รายละเอียดและกำหนดการต่างๆอีกครั้ง

- อำเภอเทพสถิตได้แจ้งให้ทุก อปท. ดำเนินการเพาะพันธ์กล้าไม้ห้าสี เมื่อได้พันธ์กล้าไม้ แล้ว อบต.โป่งนก จะได้มอบให้แต่ละหมู่บ้านได้มารับ เพื่อไปปลูกตามพื้นที่หมู่บ้านของ ท่าน เดิมได้กำหนดวันที่จะปลูกนั้นคือวันที่ 5 ธันวาคม แต่เนื่องจากในหลวงรัชกาลที่ 9 ได้ สวรรคตแล้ว จึงอาจจะเปลี่ยนกำหนดการมาปลูกในวันที่ 12 สิงหาคม วันแม่แห่งชาติและ ให้ขึ้นอยู่กับผู้นำหมู่ชุมชนจะพิจารณาการปลูกพันธ์ไม้ห้าสีในวันใด

- อำเภอเทพสถิตแจ้งให้ผู้นำชุมชน ได้ประชาสัมพันธ์ให้ประชาชนทราบ เรื่องการ หลอกลวงให้เกษตรกรจัดตั้งกลุ่มเพื่อกู้ยืมเงินอัตราดอกเบี้ยราคาถูก เป็นการหลอกลวง โดยกลุ่มมิจฉาชีพ ขอให้สมาชิกสภาฯ ทุกท่านได้ประชาสัมพันธ์ให้ประชาชนทราบด้วย

ที่ประชุม - รับทราบ

**ระเบียบวาระที่ 2 เรื่อง รับรองรายงานการประชุมที่ผ่านมา**

นายอภิชัย คะเซ็นแก้ว

ประธานสภา - การประชุมสภาสมัยสามัญ ที่ 1 เมื่อวันที่ 6 และ 8 เดือนกุมภาพันธ์ พ.ศ.2561 ที่ผ่านมา ที่ประชุมสภาได้ดำเนินการพิจารณาในเรื่องต่างๆ ซึ่งรายละเอียดบันทึกรายงานการประชุม นั้น ตามเอกสารที่ได้ส่งให้แล้วนั้น มีสมาชิกสภาฯ ท่านใดเห็นว่าบันทึกรายงานการประชุม ดังกล่าวไม่ครบถ้วนหรือตกหล่น ให้ท่านเสนอเพื่อแก้ไขต่อที่ประชุมได้

ที่ประชุม - ได้ตรวจดูรายงานการประชุมแล้วไม่มีข้อใดขอแก้ไข

มติที่ประชุม - มีมติเป็นเอกฉันท์รับรองรายงานการประชุมสมัยสามัญ สมัยที่ 1 ประจำปี 2561 เมื่อวันที่ 6 และ 8 กุมภาพันธ์ 2561

**ระเบียบวาระที่ 3 เรื่อง เพื่อพิจารณา/ลงมติ**

- พิจารณาข้อบัญญัติ การควบคุมการเลี้ยงสัตว์หรือปล่อยสัตว์ พ.ศ. 2561

ว่าที่ รต.โฆสิต ตั้งตรงไพโรจน์

เลขานุการสภา - องค์การบริหารส่วนตำบลโป่งนก ได้จัดทำร่างข้อบัญญัติเพื่อควบคุมการเลี้ยงสัตว์หรือ ปล่อยสัตว์ ประเภทต่างๆเพื่อควบคุมไว้ในอนาคตในการเลี้ยงสัตว์อาจจะนำสัตว์ไปเลี้ยง ข้างถนน หรือสถานที่สาธารณะ อาจจะก่อให้เกิดข้อพิพาทและเกิดปัญหาได้ องค์การ บริหารส่วนตำบลโป่งนก จึงได้จัดทำร่างข้อบัญญัติในการควบคุมการเลี้ยงสัตว์หรือปล่อย สัตว์ พ.ศ. 2561 เพื่อป้องกันปัญหาที่จะเกิดในอนาคต มีรายละเอียดดังนี้

อาศัยอำนาจตามความในมาตรา 71 แห่งพระราชบัญญัติสภาตำบลและองค์กบริหาร ส่วนตำบล พ.ศ.2537 แก้ไขเพิ่มเติมโดยพระราชบัญญัติสภาตำบลและองค์การบริหาร ส่วนตำบล (ฉบับที่ 5) พ.ศ.2546 ประกอบมาตรา 29 แห่งพระราชบัญญัติ สาธารณสุข พ.ศ. 2535 องค์การบริหารส่วนตำบลโป่งนก โดยความเห็นชอบของสภา องค์การบริหารส่วนตำบลโป่งนก และนายอำเภอเทพสถิต จึงตราข้อบัญญัติไว้ดังต่อไปนี้

ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลโป่งนก เรื่อง การ ควบคุมการเลี้ยงหรือปล่อยสัตว์ พ.ศ.2561”

ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลโป่งนก ตั้งแต่วันที่ได้ ประกาศใช้ โดยเปิดเผย ณ ที่ทำการองค์การบริหารส่วนตำบลโป่งนก

ข้อ 3 บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วใน ข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน

ข้อ 4 ในข้อบัญญัตินี้

“การเลี้ยงสัตว์” หมายความว่า การมีสัตว์ไว้ในครอบครองและดูแลเอาใจใส่บำรุงรักษา ตลอดจนให้อาหารเป็นอาจิน

“การปล่อยสัตว์” หมายความว่า การสละการครอบครองสัตว์ หรือปล่อยให้อยู่นอก สถานที่เลี้ยงสัตว์โดยปราศจากการควบคุม

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่น ที่มีการควบคุมของเจ้าของสัตว์

“เจ้าของสัตว์” หมายความรวมถึง ผู้ครอบครองสัตว์ด้วย

“ที่หรือทางสาธารณะ” หมายความว่าสถานที่หรือทางซึ่งมิใช่เป็นของเอกชนและประชาชน สามารถใช้ประโยชน์หรือใช้สัญจรได้

“เจ้าพนักงานท้องถิ่น” หมายความว่า นายกองค์การบริหารส่วนตำบลโป่งนก

“เจ้าพนักงานสาธารณสุข” หมายความว่า เจ้าพนักงานซึ่งได้รับแต่งตั้งจากรัฐมนตรีว่าการ กระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. 2535

ข้อ 5 เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของ ประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ให้พื้นที่ในเขต อำนาจขององค์การบริหารส่วนตำบลโป่งนก เป็นเขตควบคุมการเลี้ยงสัตว์หรือปล่อยสัตว์ ดังนี้

(1) ให้พื้นที่ต่อไปนี้เป็นเขตห้ามเลี้ยงหรือปล่อยสัตว์ประเภท ช้าง ม้า โค กระบือ สุนัข แมวสุกร แพะ แกะ ไก่ นก เป็ด ห่าน สัตว์มีพิษหรือสัตว์ดุร้าย หรือสัตว์ป่าตาม กฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้ โดยเด็ดขาด

(1.1) ที่หรือทางสาธารณะในเขตองค์การบริหารส่วนตำบลโป่งนก

(1.2) สถานที่ราชการทุกแห่งในเขตองค์การบริหารส่วนตำบลโป่งนก

(1.3) วัด สำนักสงฆ์ทุกแห่งในเขตองค์การบริหารส่วนตำบลโป่งนก

(2) ให้พื้นที่ต่อไปนี้เป็นเขตห้ามเลี้ยงหรือปล่อยสัตว์เกินจำนวนที่กำหนด ดังนี้

(2.1) พื้นที่ที่อยู่อาศัยหรือในเขตชุมชน เป็นเขตห้ามเลี้ยงหรือปล่อยสัตว์ประเภท สุกร เกินจำนวน 5 ตัว

(2.2) พื้นที่ที่อยู่อาศัยหรือในเขตชุมชน เป็นเขตห้ามเลี้ยงหรือปล่อยสัตว์ประเภท โค กระบือ เกินจำนวน 10 ตัว

(3) ให้พื้นที่ต่อไปนี้เป็นเขตที่การเลี้ยงหรือปล่อยสัตว์ต้องอยู่ภายใต้มาตรการอย่างใด อย่างหนึ่ง ดังนี้

(3.1) พื้นที่ที่อยู่นอกเขตใน (1) เป็นเขตที่การเลี้ยงหรือปล่อยสัตว์ประเภท ช้าง ม้า โค กระบือ สุนัข แมว สุกร แพะ แกะ ไก่ นก เป็ด ห่าน สัตว์มีพิษหรือสัตว์ดุร้าย หรือ สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้ ต้องอยู่ภายใต้มาตรการ ดังต่อไปนี้

(3.1.1) จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิด ของสัตว์ โดยมีขนาดเพียงพอแก่การดำรงชีวิตของสัตว์ มีแสงสว่างและการระบายอากาศ ที่เพียงพอ มีระบบการระบายน้ำและกำจัดสิ่งปฏิกูลให้ถูกสุขลักษณะ

(3.1.2) รักษาสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็น ประจำไม่ปล่อยให้เป็นที่สะสมหมักหมม จนเกิดกลิ่นเหม็นรบกวนผู้ที่อยู่บริเวณใกล้เคียง

(3.1.3) เมื่อสัตว์ตายลง เจ้าของสัตว์จะต้องกำจัดซากสัตว์และมูลสัตว์ให้ถูกสุขลักษณะ เพื่อป้องกันมิให้เป็นแหล่งเพาะพันธุ์แมลงหรือสัตว์นำโรค ทั้งนี้ โดยวิธีที่ไม่ก่อเหตุรำคาญ จากกลิ่น ควัน และไม่เป็นเหตุให้เกิดการปนเปื้อนของแหล่งน้ำ

(3.1.4) จัดให้มีการสร้างเสริมภูมิคุ้มกันโรคในสัตว์ เพื่อป้องกันอันตรายจากเชื้อโรค ที่ เกิดจากสัตว์

(3.1.5) ให้เลี้ยงสัตว์ภายในสถานที่เลี้ยงสัตว์ของตน ไม่ปล่อยให้สัตว์อยู่นอกสถานที่เลี้ยง สัตว์โดยปราศจากการควบคุม กรณีเป็นสัตว์ดุร้ายจะต้องเลี้ยงในสถานที่หรือกรงที่ บุคคลภายนอกเข้าไปไม่ถึงตัวสัตว์ และมีป้ายเตือนให้ระมัดระวังโดยสังเกตได้อย่างชัดเจน

(3.1.6) ไม่นำสัตว์เลี้ยงออกมานอกสถานที่เลี้ยงสัตว์ของตน เว้นแต่เฉพาะเพื่อการ เคลื่อนย้ายสัตว์ และได้ปฏิบัติตามคำสั่งของเจ้าพนักงานท้องถิ่น

(3.1.7) ควบคุมดูแลสัตว์ของตนมิให้ก่ออันตรายหรือเหตุรำคาญแก่ผู้อื่น หรือไม่ ก่อให้เกิดมลพิษต่อสิ่งแวดล้อม

(3.1.8) ปฏิบัติการอื่นใดตามคำแนะนำของเจ้าพนักงานสาธารณสุข คำสั่งเจ้าพนักงาน ท้องถิ่น รวมทั้งข้อบังคับ ระเบียบ และคำสั่งขององค์การบริหารส่วนตำบลโป่งนก

ข้อ 6 ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ 5 โดยไม่ปรากฏเจ้าของ ให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลา อย่างน้อยสามสิบวัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อ รับสัตว์คืนให้สัตว์นั้นตกเป็นขององค์การบริหาร ส่วนตำบลโป่งนก แต่ถ้าการกักสัตว์ไว้ อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควร เจ้า พนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึง กำหนดเวลาดังกล่าวก็ได้ เงินที่ได้จากการขายหรือขายทอดตลาดเมื่อได้หักค่าใช้จ่ายใน การขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์

ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับ สัตว์คืนภายในกำหนดเวลาตามวรรคหนึ่ง เจ้าของสัตว์ต้องเป็นผู้เสียค่าใช้จ่ายสำหรับการ เลี้ยงดูสัตว์ให้แก่องค์การบริหารส่วนตำบลโป่งนก ตามจำนวนที่ได้จ่ายจริงด้วย

ในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อ ประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้

ข้อ 7 ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ ปฏิบัติหน้าที่ตามมาตรา 44 วรรคหนึ่งแห่งพระราชบัญญัติการสาธารณสุข พ.ศ.2535 ในเขตอำนาจขององค์การบริหารส่วนตำบลโป่งนก ในเรื่องใดหรือทุกเรื่องก็ได้

ข้อ 8 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบท กำหนดโทษแห่งพระราชบัญญัติการสาธารณสุข พ.ศ. 2535 ต้องระวางโทษปรับไม่เกิน 5,000 บาท (ห้าพันบาท)

ข้อ 9 ให้นายกองค์การบริหารส่วนตำบลโป่งนก รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้

ที่ประชุม - รับทราบ

ว่าที่ รต.โฆสิต ตั้งตรงไพโรจน์

เลขานุการสภา - สมาชิกสภาฯ ท่านใดมีข้อสังสัยหรือจะสอบถามหรือไม่

นายทองหล่อ อุทธิสินธิ์

สมาชิกสภา หมู่ที่ 8 กระผมขอสอบถามในการนำสัตว์ประเภท โค กระบือ มาเลี้ยงในสถานที่ราชการนั้น ใน กรณีที่เป็นผู้บังคับบัญชาหน่วยงานของรัฐ อาทิ นายกองค์การบริหารส่วนตำบล หรือ ผู้ใหญ่บ้าน สามารถนำสัตว์ของตนเองมาเลี้ยงในพื้นที่องค์การบริหารส่วนตำบล หรือ บริเวณศาลากลางบ้านได้หรือไม่

ว่าที่ รต.โฆสิต ตั้งตรงไพโรจน์

เลขานุการสภา ตามที่นายทองหล่อ อุทธิสินธิ์ ได้สอบถามนั้น เข้าลักษณะข้อห้าม ข้อที่ 5 (1)ให้พื้นที่ ต่อไปนี้เป็นเขตห้ามเลี้ยงหรือปล่อยสัตว์ประเภท ช้าง ม้า โค กระบือ สุนัข แมวสุกร แพะ แกะ ไก่ นก เป็ด ห่าน สัตว์มีพิษหรือสัตว์ดุร้าย หรือสัตว์ป่าตาม กฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจากกรมป่าไม้ โดยเด็ดขาด

(1.1) ที่หรือทางสาธารณะในเขตองค์การบริหารส่วนตำบลโป่งนก

(1.2) สถานที่ราชการทุกแห่งในเขตองค์การบริหารส่วนตำบลโป่งนก

(1.3) วัด สำนักสงฆ์ทุกแห่งในเขตองค์การบริหารส่วนตำบลโป่งนก

ถึงแม้จะเป็นผู้บังคับบัญชาหน่วยงานก็ไม่สามารถนำสัตว์มาเลี้ยงในพื้นที่ดังกล่าวได้

นายยรรยง แจ้งไพร

สมาชิกสภา หมู่ที่ 6 - ปัจจุบันในหลายชุมชนมีผู้เลี้ยงสัตว์ ประเภท โค กระบือ สุกร ทำให้ส่งกลิ่นเหม็นรบกวน บุคคลอื่นในชุมชน สามารถใช้ข้อบังคับดังกล่าว บังคับให้ผู้เลี้ยงนำสัตว์ออกไปนอกพื้นที่ได้ เลยหรือไม่

ว่าที่ รต.โฆสิต ตั้งตรงไพโรจน์

เลขานุการสภา - ในเบื้องต้นขอให้ท่านได้พูดคุยกับเจ้าของผู้เลี้ยงสัตว์ก่อน หากเจ้าของสัตว์ไม่มีการ ดำเนินการแก้ไข จึงให้ผู้นำในชุมชนหรือผู้ที่ได้รับผลกระทบส่งหนังสือร้องทุกข์มาที่ สำนักงานองค์การบริหารส่วนตำบลโป่งนก เพื่อเจ้าหน้าที่ ที่รับผิดชอบจะได้ลงพื้นที่ ตรวจสอบข้อเท็จจริง และหาแนวทางแก้ไขต่อไป

- พิจารณาจ่ายขาดเงินสะสม ประจำปีงบประมาณ 2561

นายอภิชัย คะเซ็นแก้ว

ประธานสภา ตามที่คณะผู้บริหารได้รับแจ้ง จากผู้นำชุมชนและประชาชนถึงปัญหาความเดือดร้อน ใน การใช้ชีวิตประจำวันในด้านสาธารณูปโภคและเรื่องอื่นๆ คณะผู้บริหารได้เล็งเห็นถึงความ จำเป็นในการแก้ไขปัญหาของประชาชน เพื่อให้ประชาชนได้ดำรงชีวิตได้อย่างสะดวกสบาย มากขึ้น คณะผู้บริหารจึงได้เสนอต่อประธานสภา ขอเปิดประชุมสภา เพื่อจะได้หารือ ในที่ประชุมสภาในการแก้ไขปัญหาความเดือดร้อนของประชาชน กระผมขอเชิญนายกได้ ชี้แจงรายละเอียดต่อที่ประชุมสภาต่อไปครับ

นายณัฐวัฒน์ ด้ายรินรัมย์

นายก อบต.โป่งนก ตามที่กระผมได้รับเรื่องจากผู้นำชุมชนและประชาชนตำบลโป่งนก ถึงปัญความเดือร้อน อาทิ การขาดแคลนแหล่งน้ำเพื่อการอุปโภค บริโภค การสัญจรและขนส่งสินค้าทางการ เกษตร เป็นไปด้วยความลำบาก การรับข้อมูลข่าวสารไม่ทั่วถึงเนื่องจากเสียงตามสายไม่ เพียงพอ และอื่นอีกมากมาย กระผมและคณะผู้บริหารพร้อมทั้งเจ้าหน้าที่ ที่เกี่ยวข้อง ปรึกษาหารือ เพื่อหาแนวทางแก้ไขปัญหาให้แก่ประชาชน รวมทั้งการสนองนโยบายรัฐบาล ซึ่งมีคำสั่งให้แต่ละท้องถิ่นได้ดำเนินการแก้ไขปัญการขาดแคลนแหล่งน้ำในชุมชนโดยให้ใช้ เงินสะสมจ่ายขาดของ อปท.ดำเนินการได้ เบื้องต้น อบต.โป่งนก ได้ดำเนินการประชุมผู้นำ ชุมชน ทั้ง 15 หมู่บ้านและได้คัดเลือกให้บ้านหนองไม้แก่น หมู่ที่ 13 เป็นพื้นที่ดำเนินการใน การก่อสร้างฝายกักเก็บน้ำ คณะผู้บริหารได้เล็งเห็นถึงความจำเป็นในการแก้ไขปัญหาของ ประชาชน และได้มอบหมายให้เจ้าหน้าที่ส่วนโยธา ได้ลงสำรวจพื้นที่เพื่อตรวจสอบตาม รายงานที่ส่งมาให้กระผม พร้อมทั้งประมาณการราคาให้เหมาะสมกับพื้นที่ ซึ่งปรากฎว่า งบประมาณในการดำเนินการนั้นเพียงพอกับสถานะการของคลังของ อบต.โป่งนกใน ปัจจุบัน กระผมจึงขอชี้แจงรายละเอียดสถานะการคลังพร้อมทั้ง ประมาณการราคา โครงการ ให้ที่ประชุมได้พิจารณาจ่ายขาดเงินสะสมประจำปี 2561 เพื่อจะได้เป็นการสร้าง ประโยชน์ในชุมชนและความเป็นอยู่ของประชาชนให้มากที่สุด มีรายละเอียดดังต่อไปนี้

ยอดเงินสะสม ณ วันที่ 30 เดือนกันยายน พ.ศ.2560 จำนวน 14,282,512.82 บาท ได้ กันเงินเพื่อจ่ายเป็นเงินเดือนประจำ ผู้บริหาร สมาชิกสภาฯ ข้าราชการลูกจ้าง จำนวน 2 เดือนเป็นเงิน 1,787,776 บาท เบี้ยยังชีพผู้สูงอายุ ผู้ป่วยเอดส์ และผู้ด้อยโอกาส จำนวน 1 เดือน เป็นเงิน 1,207,500 บาท เงินช่วยเหลือกรณีฉุกเฉินเนื่องจากสาธารณภัยต่างๆ เป็น เงิน 200,000 บาท และได้กันเงินไว้เพื่อดำเนินการขยายเขตไฟฟ้าเพื่อการประปา หมู่ที่ 2 และ หมู่ที่ 3 เป็นเงิน 1,300,000 บาท รวมเป็นเงินทั้งสิ้น 4,495,276 บาท ยอดคงเหลือที่ สามารถจ่ายขาดเงินสะสมได้ จำนวน 9,787,236 บาท ตามรายละเอียดโครงการได้ส่งให้ สมาชิกสภาฯ ไปแล้วนั้น มีทั้งหมด 36 โครงการ รวมงบประมาณทั้งสิ้น 9,786,976 บาท









ที่ประชุม - รับทราบ

นายอภิชัย คะเซ็นแก้ว

ประธานสภา - มีสมาชิกสภาฯ ท่านใด เปลี่ยนแปลง เพิ่มเติม หรือเสนออะไรอีกหรือไม่

นายวิลัย มะไลไธสงค์

สมาชิกสภาหมู่ที่ 13 - สอบถามเรื่องโครงการก่อสร้างถนนคอนกรีตในหมู่บ้าน ตามข้อบัญญัติงบประมาณ รายจ่ายประจำปี 2561 ปัจจุบันยังไม่มีการดำเนินการใดๆ ขอให้ผู้บริหารได้เร่งรัดดำเนิน

การด้วย เพราะจะมีการจ่ายขาดเงินสะสมเข้ามาอีกหลายโครงการ กระผมเกรงว่าจะไม่ ทัน เพราะใกล้จะเข้าสู่ฤดูฝนด้วย

นายณัฐวัฒน์ ด้ายรินรัมย์

นายก อบต.โป่งนก - กระผมกำลังดำเนินการให้ส่วนที่เกี่ยวข้องเร่งรัดจัดเอกสาร และประสานให้ผู้รับเหมาเข้า มาดำเนินการ กระผมให้การรับรองทุกโครงการจะเสร็จทันภายในปีงบประมาณ 2561 แน่นอนครับ

นายสุพัฒน์ ทองอันชา

สมาชิกสภา หมู่ที่ 14 - ตามที่ท่านนายกได้ชี้แจงรายละเอียดเกี่ยวกับประมาณการโครงการซ่อมแซมถนนลูกรัง เพื่อการเกษตร สายบ้านโป่งขุนเพชร – แสนสนุก ระยะทาง 7,300 เมตร งบประมาณ 500,000 บาท ไม่ทราบว่ารวมถึงการวางท่อระบายน้ำด้วยหรือไม่ เพราะปัจจุบันเกษตรกร ได้ไถ เพื่อกั้นน้ำเข้าไร่ตนเองทำให้ถนน ทรุด พังทลายหลายจุด ขอให้ท่านนายกได้ประเมิน ตรงจุดนี้ด้วย

นายณัฐวัฒน์ ด้ายรินรัมย์

นายก อบต.โป่งนก - ในการลงพื้นที่ตรวจสอบถนนลูกรังเพื่อการเกษตร สายบ้านโป่งขุนเพชร – แสนสนุก เส้นทางดังกล่าวเป็นอีกหนึ่งเส้นทางหลักในการสัญจร ของเกษตรกรซึ่งประกอบไปด้วย หมู่ที่ 1 หมู่ที่ 3 หมู่ที่ 14 และหมู่ที่ 15 สภาพปัจจุบันของผิวถนนเป็นหลุมลึก ขนาดของ ถนนแคบ บางจุดถนนมีการทรุดตัวยากแก่การสัญจรสวนทาง และเส้นทางน้ำไหลที่เคย สร้างไว้ถูกไถกลบปิดเส้นทางน้ำ ทำให้เส้นทางน้ำเปลี่ยนทางกัดเซาะจุดอื่นเสียหลายจุด ตามที่ส่วนโยธาได้ลงพื้นที่ตรวจสอบได้ทำการประมาณการราคา จุดใดที่เป็นเส้นทางน้ำ ไหลก็จะใส่ท่อเพื่อให้น้ำไหลสะดวกขึ้น

นายอภิชัย คะเซ็นแก้ว

ประธานสภา - มีสมาชิกสภาท่านใดจะสอบถามเกี่ยวกับรายละเอียดโครงการจ่ายขาดเงินสะสม ประจำปีงบประมาณ 2561 อีกหรือไม่

ที่ประชุม - ไม่มี

นายอภิชัย คะเซ็นแก้ว

ประธานสภา - ขอเชิญเลขานุการสภาฯ ได้ชี้แจงเกี่ยวกับระเบียบการจ่ายขาดเงินสะสม ให้สมาชิกสภาฯ ทุกท่านเข้าใจถึงหลักเกณท์การพิจารณาจ่ายขาดเงินสะสมต่อไป

ว่าที่ รต.โฆสิต ตั้งตรงไพโรจน์

เลขานุการสภาฯ - ในการพิจารณาจ่ายขาดเงินสะสม อาศัยอำนาจตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ.2547 และที่แก้ไขเพิ่มเติมจนถึง (ฉบับที่ 2) พ.ศ.2548 ข้อ 89 ความว่า **“**องค์กรปกครองส่วนท้องถิ่น อาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการ ซึ่งอยู่ภายใต้อำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชน และสังคม หรือกิจการที่เป็นการเพิ่มพูนรายได้ขององค์การปกครองส่วนท้องถิ่น หรือกิจการที่จัดทำเพื่อบำบัดความเดือนร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์การปกครองส่วนท้องถิ่น แต่ละประเภทตามระเบียบแล้ว

(3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันตกไปทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำ และกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว”

นายอภิชัย คะเซ็นแก้ว

ประธานสภา - เพื่อให้เกิดประโยชน์กับประชาชนในเขตพื้นที่องค์การบริหารส่วนตำบลโป่งนก และเพื่อให้การบริหารงานขององค์การบริหารส่วนตำบลโป่งนก องค์การบริหารส่วนตำบลโป่งนก สามารถตอบสนองต่อความต้องการของประชาชนได้เป็นอย่างมีประสิทธิภาพ จึงขอให้ที่ประชุมร่วมกันพิจารณาอนุมัติจ่ายขาดเงินสะสม เป็นจำนวนเงิน 9,786,976 บาท (-เก้าล้านเจ็ดแสนแปดหมื่นหกพันเก้าร้อยเจ็ดสิบหกบาทถ้วน-) เพื่อดำเนินการตามโครงการต่าง ๆ ที่ท่านนายกองค์การบริหารส่วนตำบลโป่งนกได้ชี้แจงแล้วข้างต้น ขอให้ที่ประชุมร่วมกันพิจารณา มีผู้ใดจะขอแก้ไข เปลี่ยนแปลง เพิ่มเติม หรือจะเสนอ อะไรหรือไม่

ที่ประชุม - ไม่มี

**ประธานสภา ฯ** - ถ้าไม่มีผู้ใดแก้ไข เปลี่ยนแปลง เพิ่มเติม หรือเสนออะไรอีก ผมขอมติ ที่ประชุมในการพิจารณาอนุมัติจ่ายขาดเงินสะสม ประจำปีงบประมาณ พ.ศ. 2561 ตามรายละเอียดโครงการที่ได้กล่าวมาแล้วข้างต้น ขอมติที่ประชุมครับ

**มติที่ประชุม** - มีมติเป็นเอกฉันท์อนุมัติให้จ่ายขาดเงินสะสม ประจำปีงบประมาณ พ.ศ. 2561 เพื่อเป็นค่าใช้จ่ายในโครงการต่าง ๆ ข้างต้นทั้งสิ้น 36 โครงการ งบประมาณ จำนวน 9,786,976 บาท (-เก้าล้านเจ็ดแสนแปดหมื่นหกพันเก้าร้อยเจ็ดสิบหกบาทถ้วน

**ระเบียบวาระที่ 4 เรื่อง อื่นๆ**

- รายงานการผลการติดตามและประเมินผลแผนพัฒนาท้องถิ่นสี่ปี พ.ศ.2561 – 2564 ประจำปีงบประมาณ พ.ศ. 2561 รอบเดือนเมษายน

ว่าที่ รต.โฆสิต ตั้งตรงไพโรจน์

เลขานุการสภา องค์การบริหารส่วนตำบลโป่งนกได้ดำเนินการรายงานการติดตามและประเมินผลแผนพัฒนาท้องถิ่น อบต.โป่งนก โครงการที่บรรจุไว้ในข้อบัญญัติงบประมาณรายจ่าย ประจำปีงบประมาณ 2561 ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. 2548 หมวด 6 ข้อ 29 และระเบียบกระทรวงมหาดไทย ว่าด้วยการจัดทำแผนขององค์กรปกครองส่วน ท้องถิ่น (ฉบับที่ 2) พ.ศ. 2559 ข้อ 13 ได้กำหนดให้มีการติดตามและประเมินผลแผนพัฒนาขององค์กร ปกครองส่วนท้องถิ่น โดยคณะกรรมการติดตามและประเมินแผนพัฒนาเป็นผู้ดำเนินการติดตามและ ประเมินผลแผนพัฒนา ซึ่งคณะกรรมการจะต้องดำเนินการกำ หนดแนวทาง วิธีการในการติดตามและ ประเมินผลแผนพัฒนา ดำเนินการติดตามและประเมินผลแผนพัฒนา รายงานผลและเสนอความเห็นซึ่งได้ จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนใน ท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศ ไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคม ของทุกปี รายละเอียดตามเอกสารที่ส่งให้แล้วนั้น

ที่ประชุม - รับทราบ

นายอภิชัย คะเซ็นแก้ว

ประธานสภา ในลำดับต่อไปนายประยุทธ์ อุชี สมาชิกสภาฯ หมู่ที่ 6 มีญัตติเพื่อเสนอให้ที่ประชุม พิจารณา เรื่องการยกฐานะสำนักสงฆ์บ้านศิลาทองเป็นวัดป่าบ้านศิลาทอง

นายประยุทธ์ อุชี

สมาชิกสภาฯ หมู่ที่ 6 ด้วยสำนักสงฆ์บ้านศิลาทองได้ก่อตั้งเป็นเวลานานพร้อมกับหมู่บ้าน ผู้นำชุมชนและ ประชาชนบ้านศิลาทอง มีความคิดเห็นควรที่จะขอยกฐานะจากสำนักฆ์สงเป็นวัด ซึ่งจะมี สภาพเป็นนิติบุคคล เพื่อให้การดำเนินกิจกรรมทางศาสนาและเป็นศูนย์รวมจิตใจ ประชา ชนบ้านศิลาทองและให้ถูกต้องตามระเบียบของกรมพระพุทธศาสนา ผู้นำชุมชนจึงได้ ดำเนินการประชุมประชาคมประชาชนบ้านศิลาทอง และได้ศึกษาระเบียบในการขอยก ฐานะเป็นวัด และได้ยื่นญัตติเพื่อขอให้ที่ประชุมสภาฯ พิจารณาอนุมัติยกฐานะจากสำนัก สงฆ์เป็นวัดป่าบ้านศิลาทองต่อไป

นายอภิชัย คะเซ็นแก้ว

ประธานสภา ตามที่ท่านประยุทธ์ อุชี ได้อภิปรายเรื่องการขอยกฐานะจากสำนักสงฆ์เป็นวัด เพื่อขอให้ สภาฯ พิจารณาอนุมัตินั้น ในการขอยกฐานะนั้นจะต้องมีการก่อสร้างเพิ่มเติม จะมี ผลกระทบด้านต่างๆ เช่น ด้านธรรมชาติและสิ่งแวดล้อม มลภาวะทางเสียง ทางสำนักสงฆ์ มีการจัดระบียบและออกกฎระเบียบในการควบด้านต่างๆ หรือไม่

นายประยุทธ์ อุชี

สมาชิกสภาฯ หมู่ที่ 6 การขอยกฐานะสำนักสงฆ์เป็นวัดนั้น คณะสงฆ์พร้อมทั้งผู้นำชุมชน ประชาชนได้ออก กฎระเบียบในการบริหารจัดการไว้แล้ว ด้านผลกระทบทางด้านธรรมชาติสภาพแวด ล้อมอยู่ใกล้หมู่บ้าน ไม่มีแหล่งน้ำธรรมชาติ ต้นไม้ส่วนทางคณะสงฆ์และประชาชน ในหมู่บ้านได้ปลูกเพิ่มขึ้นใหม่ เพื่อให้เกิดความร่มรื่นและรักษาความสมดุลของธรรม ชาติ พลาสติกหรือขยะหรือของเก่าก็จะเก็บรวบรวมจำหน่ายให้กับพ่อค้ารับซื้อของ เก่า เมื่อเข้าสู่ฤดูแล้งคณะสงฆ์และประชาชนจะทำกิจกรรม ในการทำแนวกันไฟป่า เพื่อให้ ปลอดภัยจากไฟป่า

1. มลภาวะทางเสียง จะใช้เครื่องกระจายเสียงที่มีอยู่เท่าที่จำเป็น อาทิ การประชาสัมพันธ์ งานเทศกาลประจำปี หรือมีงานสำคัญที่เป็นประโยชน์ต่อประชาชนเท่า นั้น ระดับเสียงที่ใช้ ตามที่กฎหมายกำหนดเพื่อไม่ให้รบกวนประชาชนพื้นทใกล้เคียง

2. การกำจัดขยะ มูลฝอย วัดจัดให้มีการกำจัดเศษอาหาร โดยมีการแยกขยะเปียกขยะแห้ง ขยะพลาสติก ขยะที่เป็นพิษ ฝังกลบหรือทำลายอย่างถูกวิธี เพื่อไม่ให้เป็นพิษ หรือสิ่ง รบกวนประชาชน

3. ความเป็นระเบียบของวัด มีกฎระเบียบ ข้อบังคับที่ชัดเจน ติดประกาศไว้ ให้รับ ทราบโดยทั่วกัน สำหรับพระภิกษุสามเณรที่พำนักอยู่ที่วัด มีระเบียบข้อบังคับเพื่อ ไม่ให้ก่อให้เกิดความวุ่นวายในวัด ซึ่งอาจจะทำให้ประชาชนเกิดความเดือดร้อนรำคาญ

- มีประกาศ ข้อห้าม ในการนำสุนัขหรือสัตว์เลี้ยงมาปล่อยที่วัด ทำให้เกิดภาระแก่ วัดหากพบเห็นจะมีบทลงโทษและให้นำสัตว์กลับไปรับผิดชอบเองเพื่อไม่ให้เกิดความ สกปรกแก่บริเวณวัด ประชาชนที่เข้ามาปฎิบัติศาสนกิจไม่เสี่ยงต่อการติดต่อจากสัตว์

-. บุคคลใดที่มาพักอาศัยที่วัด ต้องได้รับการอนุญาตจากเจ้าอาวาสและผู้นำชุมชน เพื่อป้องกันมิจฉาชีพ ผุ้กระทำผิดกฎหมายและป้องกันมีให้ บุคคลเหล่านี้ก่อความเดือด ร้อนให้กับประชาชน

4 . การส่งเสริมระบอบประชาธิปไตย

- เป็นหน่วยเลือกตั้งระดับท้องถิ่นและระดับชาติ เช่น การเลือกตั้งผู้ใหญ่บ้าน การเลือกตั้ง สมาชิกสภาองค์การบริหารส่วนตำบลโป่งนก การเลือกตั้งสมาชิกวุฒิสภาและสภา ผู้แทนราษฎร

- เป็นสถานที่ประชุมระดับหมู่บ้าน เช่น ประชุมประจำเดือนหมู่บ้านประชาคมหมู่บ้าน

5. การส้รางความสามัคคี วัดจัดกิจกรรมประเพณีต่าง ๆ วันสำคัญทางศาสนาในความ จำเป็นเพื่อขอยกฐานะสำนักสงฆ์เป็นวัดนั้น มีความจำเป็นอย่าง และมีความเหมาะสมที่จะ ขอยกฐานะเป็นวัด ทั้งสถานที่ตั้งและภูมิประเทศ ไม่เบียดเบียนที่ดินของประชาชน อยู่ใน พื้นที่ที่ประชาชนเดินทาง ไปประกอบกิจกรรมทางศาสนาได้อย่างสะดวก

นายอภิชัย คะเซ็นแก้ว

รองประธานสภาฯ - มีท่านใดจะสอบถามเพิ่มเติมหรือไม่

ที่ประชุม - ไม่มี

มติที่ประชุม - เห็นชอบเป็นเอกฉันท์ให้ยกฐานะสำนักสงฆ์บ้านศิลาทองเป็นวัดป่าบ้านศิลาทอง

ปิดประชุม เวลา 17.42 น.

ว่าที่ร้อยตรี โฆสิต ตั้งตรงไพโรจน์ ผู้จดรายงานการประชุม

( โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

(ลงชื่อ) อภิชัย คะเซ็นแก้ว

( นายอภิชัย คะเซ็นแก้ว )

ประธานสภาองค์การบริหารส่วนตำบลโป่งนก

(ลงชื่อ) นายสำลี เศรษฐาวงษ์ กรรมการตรวจรายงานการประชุม

( นายสำลี เศรษฐาวงษ์ )

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9